OpenLLM-France/wikimedia huggingface dataset:
# Hanley Hills

Hanley Hills és una població dels Estats Units a l'estat de Missouri. Segons el cens del 2000 tenia 2.124 habitants.

## Demografia

Segons el cens del 2000, Hanley Hills tenia 2.124 habitants, 864 habitatges, i 582 famílies. La densitat de població era de 2.216,4 habitants per km².
Dels 864 habitatges en un 32,5% hi vivien nens de menys de 18 anys, en un 31,1% hi vivien parelles casades, en un 30,7% dones solteres, i en un 32,6% no eren unitats familiars. En el 28,8% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,01.
Per edats la població es repartia de la següent manera: un 27% tenia menys de 18 anys, un 9,1% entre 18 i 24, un 30% entre 25 i 44, un 24,1% de 45 a 60 i un 9,7% 65 anys o més.
L'edat mediana era de 36 anys. Per cada 100 dones de 18 o més anys hi havia 70,1 homes.
La renda mediana per habitatge era de 33.802 $ i la renda mediana per família de 37.368 $. Els homes tenien una renda mediana de 30.833 $ mentre que les dones 25.969 $. La renda per capita de la població era de 15.906 $. Entorn del 6,3% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hanley Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hanley Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Concordi Gelabert i Alart

Concordi Gelabert i Alart (Barcelona, 1 de setembre de 1882 - Barcelona, 7 d'abril del 1944), fou crític musical, professor i director d'orquestra
Va néixer al carrer del Consell de Cent de Barcelona, fill de Concordi Gelabert i Serra i de Manuela Alart i Salvador, ambdós de Barcelona. Era germà d'Antoni Gelabert Alart i oncle d'Antoni Gelabert i Casas.
Considerat un prestigiós crític musical, cursà estudis de composició a l'Escola Municipal amb Antoni Nicolau i violí amb el professor Sánchez Deyà. Fou professor de solfeig d'aquesta mateixa escola durant vint anys, fins que va ser nomenat director artístic de la Compañía del Gramófono, on dirigí multitud d'enregistraments. Més tard treballaria a l'emissora Ràdio Catalunya. Exercí la crítica musical durant molts anys a El Diluvio de Barcelona. Fou autor del llibre Teoría elemental de la música.
Pel que fa a composicions musicals, les seves obres musicals més destacades són les sarsueles El Desterrado i El Huertecillo.

## Referències

* 1 2 «Concordio Gelabert» (en castellà). [Consulta: 3 febrer 2021].
* 1 2 3 «Concordi Gelabert». Enciclopèdia Catalana, 2016 [Consulta: 21 abril 2016].
* ↑ «Necrológica». La Vanguardia Española, 20-04-1944, pàg. 10.
* ↑ Registre de Naixements de l'Ajuntament de Barcelona, any 1882, número de registre 4434 del Jutjat de Sant Pere.
* ↑ Z «Música y Teatros». La Vanguardia (Hemeroteca), 09-06-1931, pàg. 23 [Consulta: 28 abril 2016].
* ↑ Casares Rodicio, Emilio «Gelabert Alart, Concordio». Diccionario de la Música española e hispanoamericana, 5, 1999, pàg. 573 [Consulta: 21 abril 2016].
# Kruger

«Kruger» té aquests significats:
* Biografies:
** Barbara Kruger, artista conceptual nord-americana
** Diane Kruger
** Else Krüger, secretaria de Martin Bormann durant la Segona Guerra Mundial
** Fritz Krüger (Spremberg, Brandenburg 1889 - Mendoza, Argentina, 1974), hispanista i romanista alemany
** Johann Christian Krüger (1723, Berlín - 1750, Hamburg), escriptor, actor i dramaturg alemany
** Paul Kruger o Johannes Paulus Kruger (Bulhoek, Cap Oriental, 1825 - Clarens, Suïssa, 1904)
* Miscel·lania:
** Efecte Dunning-Kruger, biaix cognitiu segons el qual els individus amb escassa habilitat o coneixements pateixen un efecte de superioritat il·lusori
** Flandria-De Clerck-Kruger, equip ciclista
** Operació Krüger o Operació Bernhard, operació de falsificació de moneda que va ser iniciada l'any 1942 i finalitzada l'any 1945
** Parc Nacional Kruger
# Kruglovski

Kruglovski (en rus: Кругловский) és un poble (un possiólok) de l'óblast de Vorónej, a Rússia, segons el cens del 2010 tenia 145 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Joaquim Pi i Margall

Joaquim Pi i Margall (Barcelona, 13 de juny de 1831 - Madrid, 17 de juliol de 1891) fou un pintor i gravador català, germà del polític Francesc Pi i Margall.

## Biografia

Va ser deixeble de l'Escola de Belles Arts de Barcelona i d'Antoni Roca, notable gravador. Traslladat a París, va acabar en l'Acadèmia Imperial els seus estudis, dedicant-se per complet al gravat en acer, amb prou feines conreat a Espanya. No va trigar molt temps al seu retorn a manifestar els seus avançaments i bon gust amb la publicació de les Obras completas de Flaxman i la Divina Comedia de Dante (1859-1860), treball notable que va cimentar sòlidament la seva reputació artística. Altres dues obres en acer va presentar en l'Exposició Nacional de 1860, obtenint una medalla de tercera classe: Detalles del salón de la casa llamada de Meza, a Toledo, i Los niños de la concha. En la següent Exposició (1862) presentà: Cúpula del patio de los Leones en el Alcázar de la Alhambra, Retrato de Don Narciso Monturiol, inventor de l'Ictíneo; Triunfo de la religión de Jesucristo, composta d'onze composicions dibuixades per l'artista alemany Joseph Führich i reproduïdes per Pi i Margall. També va il·lustrar la Descripción general de las monedas hispano-cristianas desde la invasión de los árabes (1865). Col·laborà en l'obra Museo Español de Antigüedades, va exercir interinament la càtedra de gravat a l'Escola de Belles Arts de Barcelona i va ser membre de l'Acadèmia de la ciutat.
Des del 1871 dirigí l'editorial Rivadeneyra. Tot i que no s'interessà per la política, fou elegit diputat del Partit Republicà Federal per Cervera a les eleccions generals espanyoles de 1873. Després continuà amb la seva tasca de gravador de llibres de clàssics grecs i medievals i de làmines d'autors contemporanis.

## Obres

* Obras de Flaxman grabadas al contorno
* Triunfo de la Religión de Jesucristo de Joseph Fuehrich
* Monumentos Arquitectónicos de España
* Descripción General de las variedades hispanocristianas
* Museo español de antigüedades

## Referències

* ↑ Sevilla y Lacasa, 1892, p. 121-123.
* ↑ Varios autores, 2014.
* ↑ Pasamar Alzuria i Peiró Martín, 2002, p. 492.
* 1 2 3 4 5 6 Sevilla y Lacasa, 1892, p. 123.
* ↑ Sevilla i Lacasa, 1892, p. 123.

## Bibliografia

* Pasamar Alzuria, Gonzalo; Peiró Martín, Ignacio. «Pi y Margall, Francisco». A: Diccionario Akal de Historiadores españoles contemporáneos. Ediciones Akal, 2002. ISBN 9788446014898.
* Sevilla y Lacasa, Fernando «Pi y Margall (Joaquín)». Anuario literario y artístico [Madrid], 3, 1892, pàg. 121-123. ISSN: 2174-9760.

## Enllaços externs

* Fitxa del Congrés dels Diputats (castellà)
* «Joaquim Pi i Margall». Gran Enciclopèdia Catalana. Barcelona: Grup Enciclopèdia Catalana.
# Gai Escantini Capitolí

Gai Escantini Capitolí (en llatí Caius Scantinus Capitolinus) va ser un magistrat romà del segle iii aC.
Era edil vers el 226 aC i va ser acusat per Marc Claudi Marcel, el seu col·lega al càrrec, d'haver fet propostes infamants al seu fill Marc. Va ser condemnat a pagar una multa. Així ho explica Plutarc, però Valeri Màxim diu que al temps de la condemna era tribú de la plebs, cosa que no és gaire probable pel caràcter inviolable d'aquest càrrec.

## Referències

* ↑ [https://quod.lib.umich.edu/m/moa/acl3129.0003.001/742?rgn=full+text;view=image;q1=Scanti+niusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 734. ]
# Francisco Javier Yubero Solanilla

Francisco Javier Yubero (Irun, 21 de gener de 1972 - Sant Sebastià, 22 de setembre de 2005) va ser un futbolista basc. Va jugar de porter i el seu primer equip va ser la Reial Societat.

## Carrera esportiva

Va debutar en la Primera divisió espanyola amb la Reial Societat el 7 de juny de 1992, en un partit contra l'Espanyol, després de tres temporades en el filial blanc-i-blau. Després, va jugar amb el Reial Betis, Mèrida UD, SD Eibar (tres campanyes), Rayo Vallecano, sempre en Segona Divisió.
El jugador ho va passar molt malament els seus últims anys, ja que li van detectar un càncer de fetge i pàncrees. Des de llavors el seu rendiment baixà molt per la qual cosa va estar passejant-se per diferents equips. Al començament del 2003 va fitxar pel Torredonjimeno CF de Segona B, però a les poques setmanes va haver d'abandonar el món del futbol.
El 22 de setembre de 2005 morí a l'edat de 33 anys.

## Clubs

| Club | Anys |
| Reial Societat | 1992 - 1993 |
| Reial Betis | 1993 - 1994 |
| Mérida UD | 1994 - 1995 |
| SD Eibar | 1995 - 1998 |
| Rayo Vallecano | 1998 - 1999 |
| Amurrio Club | 1999 - 2001 |
| Zamora CF | 2001 - 2002 |
| UD Lanzarote | 2002 - 2003 |
| Torredonjimeno CF | 2003 |

## Referències

* ↑ «Yubero, ex portero de Primera División». El Mundo, 24-09-2005 [Consulta: 16 desembre 2020].
# Tomás de Cardona

Tomás de Cardona, natural de Venècia i resident a Sevilla, fou un ric explorador, negociant, arbitrista i mestre de càmera espanyol del segle xvii, que invertí una gran fortuna en una companyia per explotar els bancs de perles a Califòrnia.
El 1611 va aconseguir una "encomienda" de Felip III de Castella per crear una companyia per explotar els bancs de perles de Califòrnia comprometent-se a efectuar: "cierta empresa importantísima al servicio de Dios; si el resultado era positivo, realizaría la evangelización de toda la parte austral y del amplísimo reyno de las californias". El 1612 signà un asiento amb el virrei per cercar nous bancs de perles, buscar els galeons perduts del general Luis Fernández de Córdoba, i descobrir el ric regne de la Califòrnia.
Oferí els membres barons de la seva família per a l'empresa, i envià sis vaixells des de Cadis. El seu nebot Nicolás de Cardona va concloure l'empresa, tornant de Califòrnia el 1623, fent al seu retorn un informe per al rei que s'ha conservat.
Tomás de Cardona va succeir a Francisco Guillamás Velázquez el 31 de desembre de 1622 com a mestre de càmera de la cort. L'any 1633 Felip IV de Castella promulgà un decret obligant als tresorers de les cases del rei i la reina a presentar els comptes a la Contaduría. El març de 1634, la Contaduría exigí a Tomás de Cardona, mestre de càmera, capità de vaixell i arbitrista, que presentés els seus comptes del període 1629-1633. Cardona no obeí fins a la tardor d'aquell any.

## Referències

* ↑ Cardona "Descripciones Geográficas ", per Michael Mathes, ISBN 0870932357 p75
* ↑ Unam, Viajes y noticias californianas Arxivat 2015-06-16 a Wayback Machine. (castellà)
* ↑ Historia general de España y América, Volum 9, Part 2, pàgina 110
* ↑ UAM, alfabetica de los criados de la casa de la reina margarita de austria.pdf RELACIÓN ALFABÉTICA DE LOS CRIADOS DE LA CASA DE LA REINA MARGARITA DE AUSTRIA (1599-1611)
* ↑ Instituto de Estudios Fiscales, LA ECONOMÍA DE LA CORTE. EL GASTO DE LA CASA REAL EN LA EDAD MODERNA (1561-1808) Arxivat 2010-03-29 a Wayback Machine.

## Bibliografia

* Cardona "Geographic Descriptions", by Michael Mathes, ISBN 0870932357

## Enllaços externs

* Memorial del capitán Nicolás Cardona al Rey, sobre sus descubrimientos y servicios en la California
# Tomás Zarraonaindia Montoya

Tomás Zarraonaindia Montoya (Mungia, 28 de desembre de 1910 - Areeta, 13 de febrer de 2000) fou un porter de futbol basc, germà gran del mític davanter de l'Athletic Club, Telmo Zarra.

## Biografia

Tomás Zarraonaindia fitxà l'any 1928 pel Arenas de Getxo amb el qual disputà la primera edició del Campionat de Lliga de la història en el qual l'Arenas de Getxo quedà en cinquena posició.
Zarraonaindia jugà amb l'Arenas de Getxo fins a l'any 1932, aconseguint la tercera posició, millor resultat de la història de l'Arenas a primera divisió, la temporada 1929/30 i guanyant el Trofeu Zamora com a porter menys golejat de la categoria la temporada 1930/31.
La temporada 1933/34 fitxà pel Reial Oviedo, mentre que a la següent ho feu pel Club Atlético Osasuna de Pamplona. Finalment, acabà jugant a l'Erandio.

## Trajectòria

* Arenas de Getxo: (1928 - 1932) (Trofeu Zamora)
* Reial Oviedo: (1933 - 1934)
* Osasuna: (1935 - 1936)

## Referències

* ↑ «Zarraonandia, Tomás Antonio Zarraonandia Montoya - Futbolista». [Consulta: 7 gener 2022].
* ↑ «Historias de la Liga: 15 porteros vascos, Trofeo Zamora» (en castellà), 03-01-2019. [Consulta: 7 gener 2022].
* ↑ Martialay, Félix. El fútbol en la guerra. 1ª ed. Madrid: CIHEFE, 2016-2017, p. 452. ISBN 978-84-945009-1-6.
# Fruitera

Fruitera és un oli sobre tela de 40 × 28,1 cm pintat per Pablo Picasso a Barcelona l'any 1917 i dipositat al Museu Picasso de Barcelona.

## Context artístic

Fruitera és un motiu extret de l'oli Personatge amb fruitera, que l'artista desprèn per dedicar-li una composició pròpia. El tema de la natura morta l'interessa des de fa anys i, en el futur, l'explota exhaustivament fins al punt que hom pot afirmar que ha estat un dels artistes que més ha treballat aquest gènere.

## Descripció

Estilísticament, és una bella recapitulació de les lliçons cubistes que des de feia temps dominaven la seua obra, per bé que ha perdut l'hermetisme dels anys precedents i presenta una textura i una cromàtica més sensuals que la converteixen en una pintura més emotiva. La fruita té un tractament més naturalista que la resta del quadre. Les tonalitats cremoses dominen la composició, que es reforça amb grisos i blancs bruts contrastats en alguns indrets amb negres, vermells, verds i blancs.
Fou donat per l'artista al Museu Picasso de Barcelona l'any 1970.

## Referències

* 1 2 3 4 Rafart i Planas, Claustre, 1998. Guia del Museu Picasso. Barcelona: Ajuntament de Barcelona. ISBN 8476098693. Pàg. 84.

## Enllaços externs

* Una mostra duu a La Pedrera la relació de l'art amb el menjar, del segle xvii a Adrià - Diari de Girona (català)
* Renovem les sales de la col·lecció aquesta tardor - Museu Picasso de Barcelona (català)
# Ton Vrolijk

Ton Vrolijk (La Haia, 9 de febrer de 1958) va ser un ciclista neerlandès, que s'especialitzà en el ciclisme en pista. Del seu palmarès destaquen diferents campionats nacionals, i una medalla de bronze al Campionat del món en Tàndem de 1982.

## Palmarès

* 1980
** Campió dels Països Baixos en Tàndem (amb Laurens Veldt)
* 1982
** Campió dels Països Baixos en Tàndem (amb Sjaak Pieters)
* 1983
** Campió dels Països Baixos en Tàndem (amb Sjaak Pieters)
* 1984
** Campió dels Països Baixos en Tàndem (amb Sjaak Pieters)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tounkita

La tounkita és un mineral de la classe dels silicats, que pertany al grup de la cancrinita. Rep el nom de la vall de Tounka, a Rússia, una de les seves dues localitats tipus.

## Característiques

La tounkita és un silicat de fórmula química (Na,Ca,K)₈(Al₆Si₆O$_{24}$)(SO₄)₂Cl·H₂O. Va ser aprovada com a espècie vàlida per l'Associació Mineralògica Internacional l'any 1990. Cristal·litza en el sistema hexagonal. La seva duresa a l'escala de Mohs es troba entre 5 i 5,5.
Segons la classificació de Nickel-Strunz, la tounkita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, marialita, meionita i silvialita.

## Formació i jaciments

Va ser descrita amb exemplars provinents de dos indrets: els dipòsits de latzurita de Malo-Bystrinskoe i Tultui, tots dos a l'àrea del llac Baikal, a l'óblast d'Irkutsk (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Tounkite» (en anglès). Mindat. [Consulta: 20 febrer 2020].
# Kazma SC

El Kazma SC (àrab: نادي كاظمة الرياضي, Nādī Kāẓima ar-Riyāḍī, ‘Club Esportiu de Kàdhima’) és un club de futbol de la ciutat d'Al-Kuwait. Va ser fundat el 31 d'agost de 1964.

## Palmarès

* Lliga kuwaitiana de futbol:
** 1986, 1987, 1994, 1996
* Copa de l'Emir kuwaitiana de futbol:
** 1982, 1984, 1990, 1995, 1997, 1998, 2011
* Copa de la Corona kuwaitiana de futbol:
** 1995
* Copa Al Kurafi:
** 2004, 2007
* Supercopa kuwaitiana de futbol:
** 2006
* Copa Federació kuwaitiana de futbol:
** 2015-16, 2017-18
* Copa de Clubs Campions del Golf:
** 1987, 1995

### Futbol Sala

* Lliga de Kuwait:
** 2014–15, 2015–16
* Supercopa de Kuwait:
** 2015, 2017

### Handbol

* Lliga de Campions de l'AHF:
** 1998, 1999

## Referències

* ↑ «Kuwait - List of Foundation Dates Clubs». rsssf.com. [Consulta: 16 desembre 2017].
* ↑ «Kuwait - List of Champions». rsssf.com. [Consulta: 16 desembre 2017].
* 1 2 3 4 5 «Kuwait - List of Cup Winners». rsssf.com. [Consulta: 16 desembre 2017].

## Enllaços externs

* (àrab) Web oficial Arxivat 2013-06-04 a Wayback Machine.
# Touquettes

Touquettes és un municipi francès situat al departament de l'Orne i a la regió de Normandia. L'any 2007 tenia 82 habitants.

## Demografia
### Població

El 2007 la població de fet de Touquettes era de 82 persones. Hi havia 28 famílies de les quals 4 eren unipersonals (4 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 31 eren l'habitatge principal de la família, 22 eren segones residències i 6 estaven desocupats. Tots els 56 habitatges eren cases. Dels 31 habitatges principals, 25 estaven ocupats pels seus propietaris i 6 estaven llogats i ocupats pels llogaters; 8 tenien tres cambres, 11 en tenien quatre i 11 en tenien cinc o més. 24 habitatges disposaven pel capbaix d'una plaça de pàrquing. A 16 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Touquettes el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 4 |
| 0 | 65 a 69 | 8 |
| 4 | 60 a 64 | 0 |
| 8 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 4 |
| 8 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 48 persones, 30 eren actives i 18 eren inactives. De les 30 persones actives 29 estaven ocupades (18 homes i 11 dones) i 1 aturada (1 dona i 1 dona). De les 18 persones inactives 9 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'únic establiment comercial que hi havia el 2009 era una llibreria.
L'any 2000 a Touquettes hi havia 11 explotacions agrícoles que ocupaven un total de 270 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Touquettes a l'INSEE.
* Évolution et structure de la population Fitxa amb el detall de dades de Touquettes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kruder & Dorfmeister

Kruder & Dorfmeister és un duet austríac format per Peter Kruder i Richard Dorfmeister conegut per les seves remescles trip hop i downtempo de cançons de pop, hip hop i drum and bass.
El 1993 va publicar el seu primer EP G-Stoned amb una portada semblant a Bookends de Simon & Garfunkel. El 2007 el duet va rebre l'encàrrec de Nokia de crear un conjunt de tons de trucada per als seus telèfons Nokia 8800 Arte i Nokia 8800 Sapphire Arte.

## Discografia

* 1993 – G-Stoned (EP, G-Stone Recordings)
* 1996 – Conversions: A K&amp;D Selection (Spray Records/Shadow Records)
* 1996 – DJ-Kicks: Kruder &amp; Dorfmeister (Studio !K7)
* 1996 – Black Baby (EP, !K7)
* 1998 – The K&amp;D Sessions (!K7)
* 2002 – G-Stone Book (Label compilation)
* 2008 – Shakatakadoodub (EP, G-Stone, online only)
* 2010 – Sixteen F**king Years Of G-Stone Recordings (Label compilation)
* 2013 – Akte Grüninger, sound by Richard Dorfmeister
* 2020 – Johnson
* 2020 – 1995

## Referències

* 1 2 Colin Larkin. The Virgin Encyclopedia of Nineties Music. First. Virgin Books, 2000, p. 223. ISBN 0-7535-0427-8.
* ↑ «RA: Kruder & Dorfmeister tour dates for 2011». Resident Advisor.
* ↑ «RA: Kruder & Dorfmeister». Resident Advisor.
* ↑ Dhiram. «Nokia 8800 Arte and Nokia 8800 Sapphire Arte for stylish Nokia fans». Luxurylaunches, 13-11-2007.
# Perclorat de liti

El perclorat de liti és un compost inorgànic, una sal, que conté anions perclorat ${\ce {ClO4-}}$ i cations liti ${\ce {Li+}}$ la qual fórmula química és ${\ce {LiClO4}}$.
El perclorat de liti es presenta en forma de pols cristal·lina. Té un punt de fusió de 236 °C i descompon a 400 °C, abans de bullir, segons la reacció:
${\ce {LiClO4 -> LiCl + 2 O2}}$
La seva densitat és 2,43 g/cm³. És parcialment soluble en aigua i soluble en etanol, acetona, dietilèter i acetat d'etil. És un potent oxidant i, en contacte amb composts orgànics, produeix la seva combustió.
L'aplicació més important del perclorat de liti és en les bateries de liti, on s'empra com electròlit dissolt en un dissolvent orgànic.

## Referències

* ↑ «Lithium perchlorate | ClLiO4 | ChemSpider». [Consulta: 9 octubre 2019].
* ↑ Battery modeling at cell level. Pennington: Electrochemical Society, 2009. ISBN 9781566777582.
# Roggenhouse

Roggenhouse (en alsacià Roggehüse) és un municipi francès, situat a la regió del Gran Est, al departament de l'Alt Rin. L'any 2005 tenia 453 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 186 | 205 | 231 | 317 | 377 | 396 |

## Administració

Llista d'alcaldes :
| Període | Identitat |
| 1971-1983 | Alfred Furling |
| 1995-2001 | Robert Bapst |
| 2001- | Henri Masson |